**Spenglerov pohár 2013** bol 87. ročník najstaršieho hokejového turnaja na svete, pravidelne konaného vo švajčiarskom Davose, ktorého oficiálny medzinárodný názov je Spengler cup. Konal sa v dňoch 26. – 31. decembra 2013 a počet účastníkov ako aj systém turnaja bol rovnaký ako v rokoch 2010, 2011 a 2012. O trofej zápolilo šesť tímov, z toho štyri európske klubové celky, jeden americký (účastník AHL Rochester Americans, ktorý je farmárskym tímom Buffala Sabres) a tzv. Team Canada, zložený predovšetkým z Kanaďanov hrajúcich vo Švajčiarsku (19 hráčov). Okrem nich v tíme boli dvaja hokejisti zo zámorskej AHL a zostavajúci traja z klubov v Nemecku, Taliansku a Nórsku. 

Víťazom turnaja sa stal prvýkrát v histórii švajčiarsky Servette HC Ženeva. Je tom celkovo osemnásty triumf tímu zo Švajčiarska, keď v doterajšej histórii pätnásťkrát zvíťazil poriadajúci HC Davos a dvakrát Zürcher SC.

Hrací systém turnaja
--------------------

Hrací systém bol rovnaký ako v roku 2012. Zúčastnené tímy boli rozdelené do dvoch trojčlenných skupín, víťazi ktorých postúpili priamo do semifinále a celky na druhých a tretích miestach vytvorili krížovým systémom dve štvrťfinálové dvojice, z ktorých vzišli zostávajúci semifinalisti. Víťazi semifinále odohrali v záverečný deň roku na pravé poludnie miestneho stredoeurópskeho času finálový zápas. O ďalšie umiestenie sa nehralo. 

Program zápasov v skupinách bol stanovený tak, aby pred záverečnými zápasmi nebolo definitívne isté, kto bude víťazom skupiny. Celok, ktorý mal v prvý deň programu zápasov v skupinách voľno, sa na druhý deň stretol s porazeným z prvého dňa a v tretí deň s víťazom zápasu úvodného dňa. Týmto sa zároveň predišlo tomu, aby sa v záverečných zápasoch skupín nebojovalo v priamom zápase o druhé miesto, čo by mohlo teoreticky viesť k špekuláciám, že prehra v takomto zápase by mohla znamenať výhodnejšieho súpera vo štvrťfinále.

Slováci na turnaji
------------------

Na Spenglerovom pohári 2013 hralo osem slovenských hráčov a jeden v Prešove narodený Slovák so švajčiarskou štátnou príslušnosťou.

|  |  |
| --- | --- |
| **HC Vítkovice Steel:*** Milan Hruška
* Karol Sloboda
* Richard Stehlík
* Rudolf Huna
* Peter Húževka
* Michael Vandas
 | **CSKA Moskva:*** Rastislav Staňa

**HC Davos:*** Peter Sejna

**Servette HC Ženeva:*** Juraj Šimek *(Slovák so švajčiarskym občianstvom)*
 |

Základné skupiny
----------------

Zápasy v skupinách sa odohrali v dňoch 26. − 28. decembra 2013. Skupiny sú pomenované podľa bývalých vynikajúcich švajčiarskych hokejistoch, ktorí spolu s bratom Hansa Cattiniho Ferdinandom v tridsiatych a štyridsiatych rokoch dvadsiateho storočia vytvorili slávny tzv. ni-útok (nem.: ni-Linie), pomenovaný podľa poslednej slabiky ich priezvisk.

### Torrianiho skupina

| Tím |   **ŽEN**   |   **CSK**   |   **ROC**   |   |   Z   |   V   |   VP   |   PP   |   P   |   Skóre   |   Body   |
| --- | --- | --- | --- | --- | --- | --- | --- | --- | --- | --- | --- |
|  1.  Švajčiarsko Servette HC Ženeva | **xxx** | 4–3 P | 5–0 |   | 2 | 1 | 1 | 0 | 0 | 9 – 3 | **5** |
|  2. Rusko CSKA Moskva | 3–4 P | **xxx** | 4–3 |   | 2 | 1 | 0 | 1 | 0 | 7 – 7 | **4** |
|  3. USA Rochester Americans | 0–5 | 3–4 | **xxx** |   | 2 | 0 | 0 | 0 | 2 | 3 – 9 | **0** |

### Cattiniho skupina

| Tím |   **DAV**   |   **CAN**   |   **VÍT**   |   |   Z   |   V   |   VP   |   PP   |   P   |   Skóre   |   Body   |
| --- | --- | --- | --- | --- | --- | --- | --- | --- | --- | --- | --- |
|  1.  Švajčiarsko HC Davos | **xxx** | 3–2 | 5–1 |   | 2 | 2 | 0 | 0 | 0 | 8 – 3 | **6** |
|  2. Kanada Team Canada | 2–3 | **xxx** | 5–4 |   | 2 | 1 | 0 | 0 | 1 | 7 – 7 | **3** |
|  3. Česko HC Vítkovice Steel | 1–5 | 4–5 | **xxx** |   | 2 | 0 | 0 | 0 | 2 | 5 – 10 | **0** |

Play-off
--------

|  |  |  |  |  |  |  |  |
| --- | --- | --- | --- | --- | --- | --- | --- |
|   | Štvrťfinálenedeľa 29. december 201315:00 hod a 20:15 hod |   |   | Semifinálepondelok 30. december 201315:00 hod a 20:15 hod |   |   | Fináleutorok 31. december 201312:00 hod |
|   |   |   |   |   |   |   |   |   |   |   |   |   |   |
|   |  |   |   | 1C |  Švajčiarsko HC Davos | 4     |   |
|   | 2T |  Rusko **CSKA Moskva** | **3** P |   |   | 2T |  Rusko **CSKA Moskva** | **5** N |   |   |
|   | 3C |  Česko Vítkovice Steel | 2     |   |   |   |   | 2T |  Rusko CSKA Moskva | 3 |
|   |   |   | 1T |  Švajčiarsko **Servette Ženeva** | **5** |
|   |  |   |   | 1T |  Švajčiarsko **Servette Ženeva** | **6** |   |   |
|   | 2C |  Kanada **Team Canada** | **6** |   |   | 2C |  Kanada Team Canada | 5 |   |
|   | 3T |  USA Rochester Am. | 3 |   |  |

Televízne vysielanie
--------------------

Zápasy Spenglerovho pohára 2013 v priamych prenosoch a záznamoch vysielajú televízne kanály Nova Sport a Eurosport 2.

Referencie
----------

1. ↑  Súpiska Kanady na Spenglerovom pohári 2013 (po anglicky)
2. ↑  Program športových televíznych kanálov (po česky)

Externé odkazy
--------------

* *hc-vitkovice.cz:* Dramatické čtvrtfinále rozhodlo ve prospěch CSKA až prodloužení (po česky)

Zdroje
------

* Oficiálna stránka turnaja (po nemecky)/(po anglicky)
* *Tento článok je čiastočný alebo úplný preklad článkov Spenglerův pohár 2013 na českej Wikipédii (číslo revízie nebolo určené), Richard Torriani na českej Wikipédii (číslo revízie nebolo určené), Hans Cattini na českej Wikipédii (číslo revízie nebolo určené) a Ferdinand Cattini na českej Wikipédii (číslo revízie nebolo určené).*